ตร.ปัตตานีรู้ชื่อคนร้ายทั้ง 7 ศพแล้วเร่งเยียวยาชาวบ้านกระทบจากเหตุปะทะ
เหตุปะทะปัตตานี 7 ศพ จนท.รู้ชื่อแล้ว 4 ศพ พร้อมเปิดศูนย์เยียวยาชาวบ้านที่ผลผลิตทางเกษตรเสียหายจากเหตุปะทะ ผบก.ภ.จ.ปัตตานี เผย เร่งเก็บวัตถุพยานและปืนทั้ง 9 กระบอกหาความเชื่อมโยงคดีอื่นๆเมื่อวันที่ 17 ส.ค.63 นายอับดุลการีม ยีดำ นายอำเภอยะรัง จ.ปัตตานี นำเจ้าหน้าที่ผู้เกี่ยวข้องลงพื้นที่ ม.2 ต.กอลำ อ.ยะรัง ตั้งศูนย์เยียวยาช่วยเหลือชาวบ้านที่ผลผลิตทางการเกษตรได้รับความเสียหาย จากเหตุการณ์กำลังเจ้าหน้าที่ 3 ฝ่ายเข้าปิดล้อมและเกิดการปะทะกับนาน 3 วัน เป็นเหตุให้คนร้ายกลุ่มก่อเหตุรุนแรงเสียชีวิต 7 ศพ และมีเจ้าหน้าที่ได้รับบาดเจ็บ 3 นาย เกิดเหตุตั้งแต่วันที่ 14-16 ส.ค.ที่ผ่าน เหตุเกิดในพื้นที่หมู่ 2 ต.กอลำ อ.ยะรัง จ.ปัตตานี ทั้งนี้ชาวบ้านทยอยเดินทางมาแจ้งความจำนงขอรับการช่วยเหลือเยียวยาส่วนใหญ่เป็นเรื่องผลผลิตทางการเกษตรทั้งนาข้าว แปลงผักและผลไม้ส่วนหนึ่งที่เสียหายจากการใช้กำลังพลและยานพาหนะ ตลอดจนถูกกระสุนปืนขณะเกิดการต่อสู้กันนายอับดุลการีม ยีดำ นายอำเภอยะรัง จ.ปัตตานี กล่าวว่า อำเภอยะรังและอำเภอมายอ ได้เปิดศูนย์รับเรื่องช่วยเหลือเยียวยาอำเภอแบ่งเป็น 3 ส่วน 1.การช่วยเหลือเยียวยาเลือกสวนไร่นาที่รับเสียหายจากการปฏิบัติการบังคับใช้กฎหมายของฝ่ายเจ้านาที่ 2.ในส่วนของเกษตรกรที่ไม่สามารถไปเก็บเกี่ยวผลผลิตได้ในช่วงที่มีการเปิดปฏิบัติการตลอดช่วง 3 วัน เช่นการเข้าไปเก็บแตงกวาส่งขายก็ให้มาลงทะเบียนในวันนี้ และ 3.คือเรื่องของโครงสร้างพื้นฐานอย่าง เช่น ถนนหนทางที่มีการทรุดตัวจากรถจำนวนมากที่มีขนาดน้ำหนักมาก เข้ามาในพื้นที่ก็ขอให้ อบต.เข้ามาทำการแก้ไขโดยด่วน โดยเฉพาะจังหวัดปัตตานีทางผู้ว่าราชการจังหวัด มอบหมายให้นายอำเภอยะรัง และอำเภอมายอ เข้าช่วยเสริมในเรื่องของการรับเรื่องเยียวยาในส่วนของพี่น้องประชาชนที่ได้รับรับความเดือดร้อนแล้วสำหรับความคืบหน้าหลังจากเหตุปะทะยืดเยื้อ 3 วัน เจ้าหน้าที่ได้วิสามัญคนร้ายรวม 7 ศพนั้น ล่าสุด จากการตรวจสอบรายชื่อของคนร้ายที่เสียชีวิตจากเหตุปะทะ 4 ราย เมื่อวันที่ 16 ส.ค.ที่ผ่านมา ทราบชื่อ1.นายอาหามะ จาจ้า อายุ 47 ปี ยึดอาวุธปืน ขนาด 11 มม. 1 กระบอก มีหมายจับ ป.วิอาญา 12 หมายและหมาย พ.ร.ก.2 หมาย2.นายอามะ ดือเระ อายุ 42 ปี ยึดอาวุธปืนอาก้า 1 กระบอก และขนาด 9 มม. 1 กระบอก มีหมายจับ ป.วิอาญา 3 หมาย3.นายอิสมาแอ แลแร อายุ 35 ปี ยึดอาวุธปืน เอชเค 33 จำนวน 1 กระบอก มีหมายจับ ป.วิอาญา 3 หมาย และ4.นายลุคฟี บาเหะ อายุ 28 ปี ยึดอาวุธปืนอาก้า 1 กระบอก เอ็ม 16 จำนวน 1 กระบอกสำหรับคนร้ายที่เสียชีวิตจากเหตุปะทะวันที่ 14 ส.ค.ที่ผ่านมา ก่อนหน้านี้ 3 ราย ชื่อ 1.นายมะซูกี สารูเม๊าะ อายุ 39 ปี ยึดอาวุธปืนขนาด 9 มม. จำนวน 1 กระบอก มีหมายจับ 2 หมาย 2.นายอันวา กอแล อายุ 29 ปี ยึดอาวุธปืน เอ็ม 16 จำนวน 1 กระบอก มีหมายจับ 1 หมาย (สั่งไม่ฟ้อง) ส่วน นายมาสุวัน กาจิ อายุ 33 ปี ยึดอาวุธปืนขนาด 9 มม. จำนวน 1 กระบอก เสียชีวิตจากเหตุปะทะเมื่อวันที่ 15 ส.ค.ที่ผ่านมา โดยผู้เสียชีวิตทั้ง 7 ราย หลังจากเจ้าหน้าที่ได้ชันสูตรพลิกศพและเก็บวัตถุพยานเสร็จเรียบร้อยก็ได้มอบศพให้ญาตินำกลับไปประกอบพิธีทางศาสนาต่อไปด้าน พล.ต.ต.จีรวัฒน์ พยุงธรรม ผบก.ภ.จ.ปัตตานี เปิดเผยว่า 3 วันในการปิดล้อมและเกิดการยิงปะทะกันขึ้นจนเป้นเหตุให้คนร้ายถูกวิสามัญไป 7 รายนั้น ถือเป็นเรื่องเศร้าที่ไม่น่าจะเกิดขึ้น หากทั้ง 7 คนออกมามอบตัวเพราะเจ้าหน้าที่พยายามเจรจาเกลี้ยกล่อมแล้ว แต่กลับต่อสู้ ซึ่งฝ่ายเจ้าหน้าที่ก็ได้รับบาดเจ็บ 3 นาย สำหรับการเก็บวัตถุพยานในที่เกิดเหตุซึ่งมีจำนวนมาก โดยเฉพาะอาวุธปืนที่ยึดได้ทั้ง 9 กระบอกได้ส่งตรวจว่าเคยก่อเหตุใดและพื้นที่ใดบ้าง และสามารถเชื่อมโยงกับบุคคลอื่นที่ร่วมก่อเหตุได้อีกหลายคน รวมไปถึงหลักฐานอื่นๆ ที่ยึดมาได้ผบก.ภ.จ.ปัตตานี กล่าวด้วยว่า อย่างไรก็ตาม ขณะนี้ฝ่ายความมั่นคงก็ยังคงกระจายกำลังปิดล้อมและตรวจสอบพื้นที่อย่างต่อเนื่อง เพื่อกดดันกลุ่มแนวร่วมที่ยังพยายามวางแผนที่จะตอบโต้เจ้าหน้าที่ ซึ่งขณะนี้ทุกฝ่ายมีการวางกำลังเข้มงวดโดยเฉพาะการดูแลความปลอดภัยประชาชนอย่างเต็มที่.
เหตุปะทะปัตตานี 7 ศพ จนท.รู้ชื่อแล้ว 4 ศพ พร้อมเปิดศูนย์เยียวยาชาวบ้านที่ผลผลิตทางเกษตรเสียหายจากเหตุปะทะ ผบก.ภ.จ.ปัตตานี เผย เร่งเก็บวัตถุพยาน และปืนทั้ง 9 กระบอกหาความเชื่อมโยงคดีอื่นๆ
ปะทะที่ปัตตานี,ยิงปะทะ 7 ศพ,ยิงคนร้าย,ปัตตานี,อ.ยะงรัง,เยียวยาชาวบ้าน,จีรวัฒน์ พยุงธรรม,ข่าวทั่วไป